2 ઓક્ટોબર ને સોમવારના રોજ ગાંધી જયંતિ નિમિત્તે દેશના રાષ્ટ્રપતિ રામ નાથ કોવિંદ ગુજરાતની મુલાકાત લેશે. ગુજરાતમાં તેઓ સૌપ્રથમ મહાત્મા ગાંધીની જન્મભૂમિ પોરબંદરની મુલાકાત લેશે. પોરબંદરમાં સ્વચ્છ ભારત અભિયાન(ગ્રામીણ) હેઠળ ગ્રામીણ ગુજરાત નિર્માણ કાર્યક્રમનું આયોજન કરવામાં આવ્યું છે. આ કાર્યક્રમમાં રાષ્ટ્રપતિ હાજરી આપશે. આ ઉપરાંત રાજ્યપાલ ઓ.પી.કોહલી અને મુખ્યમંત્રી વિજય રૂપાણી પણ અહીં હાજર રહેશે. આ સિવાય રાષ્ટ્રપતિ કોવિંદ મહાત્મા ગાંધીના જન્મસ્થળ કીર્તિ મંદિરની પણ મુલાકાત લેશે.